Mängufilm Kõige õnnelikum päev Olli Mäki elus (Hymyilevä mies, Soome/Rootsi/Saksa 2016) | ETV | ERR
Kõige õnnelikum päev Olli Mäki elus (Hymyilevä mies, Soome/Rootsi/Saksa 2016) (Foto: )
Mängufilm Kõige õnnelikum päev Olli Mäki elus (Hymyilevä mies, Soome/Rootsi/Saksa 2016)
R: Juho Kuosmanen. O: Jarkko Lahti, Oona Airola, Eero Milonoff. Komöödia. Olli Mäki (sünd 1936) on endine Soome poksija, neljakordne Soome meister, Euroopa meister ja ainus Soome poksija, kes on võitnud Euroopa meistri tiitli nii harrastajana kui ka hiljem elukutselisena. Film temast põhineb tõsielulool, keskendudes aastale 1962, kui Olli Mäkil oli võimalus saada sulgkaalus maailmameistriks.
Unistuste püüdmiseks tulnuks tal alistada David Moore. Kõik oli toona Olli triumfiks valmis... põhjamaa poja südames tuksus aga selleks hetkeks juba armastus Raija vastu... Soe, südamlik ja stiilne, soome huumor tema muhedamal kujul, sissevaade (veel üsna amatöörlikku) ajastu spordimaailma koos absurdivinjettidega.
Režissöör Joho Kuosmaneni on meedias nimetatud Soome kõige tuntuma filmitegija Aki Kaurismäki järeltulijaks. Soome filmiauhinna Jussi jagamistel tegi film üsna puhta töö, Euroopa filmiauhindade seast toodi „aasta avastuse“ tiitel, Torontost nominatsioon ja Cannes’ist programmi Un Certain Regard võit.